"Авылыбызда авыручылар бик күп. "Ашыгыч ярдәм" машинасы килми" (ХАТКА ҖАВАП)

	Авылыбызда авыручылар бик күп. Нишләптер аларга тест та уздырмыйлар, хастаханәгә дә салмыйлар. Чакырсаң да, «ашыгыч ярдәм» машинасы бик килми. Шәфкать туташы Гөлгенә Халитова аларны районга йә иренең машинасы белән алып китә, йә авырып киткән кешенең туганнары илтә. Авылдашыбыз Мөсәгыйтова Факия апрель аенда ук бик нык чирләп киткән иде. 	 Медсестра көнгә ике тапкыр укол кадап йөрде. Яхшыланган сыман иде, хәзер тагын авырып киткән дип ишеттем. «Тын алулары бигрәк авыр», – дип әйтә икән. Авыл советында бухгалтериядә эшләүче Моратова Гөлүсә, яшь булса да, инде бер айлап авырып ята. Өйдә гаиләсе, ике кечкенә баласы бар. Аларга иярсә, бик начар бит инде. Телефоннан сөйләшкән идем. Тамагы гыж-гыж килеп тора. Ул да, сулыш алырга кыен, ди. Бу хәлләргә аптырап, медсестра белән дә сөйләшкән идем. “Район юллама бирмәгәч, мин берни дә эшләтә алмыйм, кире алып кайтырга туры килә”, – диде. Үзем беркая да чыкмыйм. Бик аралашмыйбыз да инде. Авыру иярер дип куркабыз. Бик нык чирләүчеләрне районда ник дәваламыйлар икән соң? Шуның сәбәбен беләсе иде, дип яза Чирмешән районы Карачишмә авылыннан Саимә Камалова.  
	---	
Ватаным Татарстан

	№ --- | 23.07.2020	


